গণেশ পুজোয় ভক্তিভরে আরতি সলমন খানের

ওয়েব ডেস্ক: গণেশ চতুর্থীর উৎসবে মেতে উঠেছেন বাংলা তথা গোটা দেশের মানুষ। আর এবার পুজোর উৎসবে শামিল হলেন বলি অভিনেতা সলমন খান (Salman Khan)। গণেশ পুজো উৎযাপনের একটি ভিডিও নিজের সোশ্যাল মিডিয়ায় (Social Media) শেয়ার করেছেন অভিনেতা। আরতির থালা হাতে গণেশকে ভক্তিভরে আরতি করতে দেখা গেল ভাইজানকে। যা দেখে ভালোবাসায় ভরিয়েছেন ভাইজানের অনুরাগীরা।

View this post on Instagram

A post shared by Salman Khan (@beingsalmankhan)

প্রত্যেক বছরের মতো এ বছরেও গণেশ পুজো উদযাপনে মাতলেন ভাইজান ও তাঁর পরিবারের সদস্যরা। সলমনের পরিবার যে সবধর্মের প্রতিই সমান শ্রদ্ধাশীল তা বলা বাহুল্য। এবছর বোন অর্পিতা খানের বাড়িতে এই পুজোর আয়োজন করা হয়েছিল। আর তাতেই অংশগ্রহণ করতে দেখা গেল সলমন খানকে। গণেশ প্রতিমার সামনে আরতি করতে দেখা গেল মেগা স্টারকে। আরতির থালা হাতে গণেশকে ভক্তিভরে আরতি করলেন অভিনেতা। পুজোয় ছিলেন অভিনেতার পরিবারবর্গ। ছিলেন সলমনের পিতা সেলিম খান, মা সলমা খান ও পরিবারে অন্যরা।

আরও পড়ুন: বড় পর্দায় ‘সরলক্ষ’ কতটা ‘শার্লক হোমস’ হয়ে উঠবেন!

বাপ্পার আরাধনায় মেগাস্টারের বোনের বাড়িতে যেন চাঁদের হাট বসেছিল বুধবার। গণপতি বাপ্পার সবুজ রূপোলী একটি সুন্দর মূর্তি ফুল দিয়ে সাজিয়ে তোলা হয়েছিল। প্রথমে সলমনের মা সালমা খান ও তাঁর বাবা সেলিম খান গণেশ আরতি করেন। তারপর বাপ্পাকে আরতি করতে এগিয়ে আসেন ভাইজান। আরতির থালা হাতে গণেশকে ভক্তিভরে আরতি করলেন তিনি। এরপর পরিবারের অন্যান্য সদস্যরা ভক্তিভরে বাপ্পাকে আরতি করলেন।

সবশেষে আরতির থালা হাতে এগিয়ে আসতে দেখা গেল তারকা দম্পতি রীতেশ দেশমুখ এবং জেনেলিয়া ডি’সুজাকে। তাঁদের সঙ্গে ছিল তাঁদের দুই সন্তানও। চারজন মিলে হাসিমুখে ভক্তিভরে বাপ্পার আরতি করলেন।

দেখুন অন্য খবর